Izziņa par atzinumos sniegtajiem iebildumiem ziņojumam

**Ministru kabineta noteikumu projekta**

**“Pulkveža Oskara Kalpaka Profesionālās vidusskolas nolikums”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma |  | Projekta attiecīgā punkta (panta) galīgā redakcija |
| 1 | 2 | 3 | 4 | 5 |  | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: |  |
| Saskaņošanas dalībnieki: | Tieslietu ministrija, Finanšu ministrija, Izglītības un zinātnes ministrija, Labklājības ministrija, Valsts kanceleju |
| Saskaņošanas dalībnieki izskatīja šādu ministriju (citu institūciju) iebildumus: | Izglītības un zinātnes ministrijas, |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1. | **Ministru kabineta noteikumu projekta “Pulkveža Oskara Kalpaka Profesionālās vidusskolas nolikums” (turpmāk – noteikumu projekts) teksta**  10.8. apakšpunkts | | **Izglītības un zinātnes ministrija** (Iebildums)  Noteikumu projekta 10.8. apakšpunktā aizstāt vārdus „profesionālo pilnveidi” ar vārdiem „profesionālās kompetences pilnveidi” atbilstoši izglītības jomu reglamentējošajos aktos noteiktajam. | **Iebildums ņemts vērā.** | | Labots noteikumu projekta 10.8. apakšpunkts izsakot to šādā redakcijā - nodrošināt pedagogu profesionālās kompetences pilnveidi, pieredzes apmaiņu un stažēšanos, tai skaitā dalību starptautiskajās apmaiņas programmās; |
| 2. | **Noteikumu projekta teksts** 11. punkts | | **Izglītības un zinātnes ministrija** (Iebildums)  Noteikumu projektā 11.punktā norādīts, ka vidusskola īsteno licencētas un akreditētas profesionālās vidējās izglītības, profesionālās tālākizglītības un profesionālās pilnveides programmas militārās vadības un jaunāko militāro instruktoru izglītības tematiskajās jomās. Atbilstoši Ministru kabineta 2017. gada 13. jūnija noteikumu Nr. 322 “Noteikumi par Latvijas izglītības klasifikāciju” 2.pielikumam tematiskā joma ir “Civilā un militārā aizsardzība”, kas, savukārt ietver trīs izglītības programmu grupas, tai skaitā militārā aizsardzība. Lūdzam atbilstoši precizēt norādi uz tematisko jomu. | **Iebildums ņemts vērā.** | | Labots noteikumu projekta 11. apakšpunkts izsakot to šādā redakcijā **-** Vidusskola pēc saskaņošanas ar ministriju īsteno licencētas profesionālās vidējās izglītības, profesionālās tālākizglītības un profesionālās pilnveides programmas civilās un militārā aizsardzības izglītības tematiskajās jomās. |
| 3. | **Noteikumu projekta teksts** 11., 18., 19. un 28. punkts | | **Izglītības un zinātnes ministrija** (Iebildums)  Precizēt noteikumu projekta 11., 18., 19. un 28. punkts, ievērojot, ka saskaņā ar Ministru kabineta 2020. gada 6. oktobra noteikumiem Nr. 618 „Izglītības iestāžu, eksaminācijas centru, citu Izglītības likumā noteiktu institūciju un izglītības programmu akreditācijas un izglītības iestāžu vadītāju profesionālās darbības novērtēšanas kārtība” profesionālās pilnveides izglītības programmas neakreditē, bet akreditē izglītības iestādi šo programmu īstenošanā. | **Iebildums ņemts vērā.** | | Precizēts noteikumu projekta 11., 18., 19. un 28. punkts. |
| 44. | **Noteikumu projekta teksts** 12. punkts | | **Izglītības un zinātnes ministrija** (Iebildums)  Noteikumu projekta 12.punktā svītrot norādi par saskaņošanu ar Izglītības un zinātnes ministriju, jo atbilstoši Profesionālās izglītības likuma 25.panta otrajai daļai un pārejas noteikumu 4.punktam valsts profesionālā izglītības iestāde izglītības programmas saskaņo ar ministriju, kuras padotībā tā nodota. | **Iebildums ņemts vērā.** | | Precizēts noteikumu projekta 12. punkts, šādā redakcijā - vidusskola pēc saskaņošanas ar ministriju īsteno interešu un pieaugušo neformālās, kā arī citas izglītības programmas. |
| 5. | **Noteikumu projekta teksts** 29. punkts | | **Izglītības un zinātnes ministrija** (Iebildums)  Papildināt noteikumu projekta 29.punktu, precizējot prasības vidusskolas direktoram atbilstoši Konceptuālajā ziņojumā „Par profesionālās vidējās izglītības iestādes izveidi” (apstiprināts ar Ministru kabineta 2020. gada 5. jūnija rīkojumu Nr. 306) norādītajam, ka vidusskolas direktors var būt militārpersona vai civilpersona, ja direktora vietnieks, kurš koordinē izglītības programmas militāro sadaļu, ir militārpersona. | **Iebildums ņemts vērā.** | | Precizēts noteikumu projekta 29. punkts, papildinot ar teikumu - Vidusskolas direktoru normatīvajos aktos noteiktajā kārtībā amatā ieceļ un no amata atbrīvo ministrija. Vidusskolas direktors var būt militārpersona vai civilpersona, ja direktora vietnieks, kurš koordinē izglītības programmas militāro sadaļu, ir militārpersona. |
| 6. | **Noteikumu projekta teksts** 30. punkts | | **Izglītības un zinātnes ministrija** (Iebildums)  Noteikumu projekta 30.punktā aiz vārda „un” papildināt ar vārdu „profesionālā” (attiecīgā locījumā) atbilstoši izglītības jomu reglamentējošajos aktos noteiktajam. | **Iebildums ņemts vērā.** | | Precizēts noteikumu projekta 30. punkts. Par direktoru ir tiesīga strādāt persona, kuras izglītība un profesionālā kvalifikācija atbilst normatīvajos aktos noteiktajām prasībām. |
| 7. | **Noteikumu projekta teksts** 39. punkts | | **Izglītības un zinātnes ministrija** (Iebildums)  Noteikumu projekta 39.punktā aizstāt vārdus „ja viņam ir atbilstoša kvalifikācija un ja viņš atbilst Izglītības likuma un Profesionālās izglītības likuma prasībām” ar vārdiem „ja viņam ir normatīvajiem aktiem atbilstoša izglītība un profesionālā kvalifikācija un ja uz viņu nav attiecināmi normatīvajos aktos noteiktie ierobežojumi strādāt par pedagogu”. | **Iebildums ņemts vērā.** | | Precizēts noteikumu projekta 39. punkts, šādā redakcijā - Vidusskolas personālu veido darbinieki un karavīri, kas uz laiku pārvietoti valsts aizsardzības interesēs. Karavīru var iecelt pedagoga amatā, ja viņam ir normatīvajiem aktiem atbilstoša izglītība un profesionālā kvalifikācija un ja uz viņu nav attiecināmi normatīvajos aktos noteiktie ierobežojumi strādāt par pedagogu. |
| 8. | **Noteikumu projekta teksts** 46. punkts | | **Izglītības un zinātnes ministrija** (Iebildums)  Noteikumu projekta 46. punkts nosaka vidusskolas iekšējo normatīvo aktu saskaņošanas kārtību. Lūdzam noteikumu projekta 46. pantā svītrot norādi par saskaņojumu ar Izglītības un zinātnes ministriju, jo atbilstoši Valsts pārvaldes iekārtas likuma 75. panta ceturtajai daļai iekšējos noteikumus amatpersona pirms to izdošanas saskaņo ar augstāku amatpersonu, ja likumā nav noteikts vai augstāka iestāde (amatpersona) nav noteikusi, ka šāda saskaņošana nav nepieciešama | **Iebildums ņemts vērā.** | | Precizēt noteikumu projekta 46. punkts, svītrojot norādi uz Izglītības un zinātnes ministriju. |
| 9. | **Noteikumu projekta anotācijas teksts**  VII sadaļas 1. punkts | | **Izglītības un zinātnes ministrija** (Iebildums)  Noteikumu projekta anotācijas norādīt, ka noteikumu projekta kā iesaistītās institūcijas ir arī Izglītības kvalitātes valsts dienests un Valsts izglītības satura centrs. | **Iebildums ņemts vērā.** | | Papildināta noteikumu projekta anotācijas VII sadaļas 1. punkts norādot, ka noteikumu projekta kā iesaistītās institūcijas ir arī Izglītības kvalitātes valsts dienests un Valsts izglītības satura centrs. |
| 10. | **Noteikumu projekta anotācijas teksts**  VII sadaļas 2. punkts | | **Izglītības un zinātnes ministrija** (Iebildums)  10. Ņemot vērā, ka Pulkveža Oskara Kalpaka profesionālā vidusskola ir jauna iestāde, kas turklāt saskaņā ar noteikumu projekta 1.un 3.punktu ir tiešās valsts pārvaldes iestāde Aizsardzības ministrijas pakļautībā, lūdzam papildināt anotācijas VI sadaļas 2.punktu atbilstoši Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 67.punktā noteiktajam. | **Iebildums ņemts vērā.** | | Precizēts noteikumu projekta anotācijas VII sadaļas 2. punkts šādā redakcijā - Pulkveža Oskara Kalpaka profesionālā vidusskola nodrošinās profesionālās izglītības programmu īstenošana civilās un militārās aizsardzības tematiskajā jomā, nodrošinot jaunākā militārā instruktora kvalifikācijas iegūšanu. Profesionālajā vidusskolā tiks uzņemti 9. klases absolventi un viņiem piedāvāts apgūt vispārējo vidējo izglītību ar pastiprinātu inženierzinātņu tehnisko priekšmetu apguvi. Ņemot vērā, ka vidusskolas audzēkņi ir nepilngadīgi, līdz ar to apmācības jārealizē Aizsardzības ministrijas padotībā esošai izglītības iestādei, lai nodrošināto civilo kontroli pār mācību procesa norisi. |
| 11. | **Noteikumu projekta teksts** 21. punkts | | **Izglītības un zinātnes ministrija** (Iebildums)  Ņemot vērā vidusskolas specifiku, lūdzam precizēt noteikumu projekta 21.punktu, svītrojot norādi uz tālmācības izglītības formu. | **Iebildums ņemts vērā.** | | Precizēts noteikumu projekta 21. punkts, izsakot to šādā redakcijā - Licencētas profesionālās izglītības programmas var tikt īstenotas grupu un individuālajās nodarbībās, izmantojot klātienes ieguves formas (tai skaitā attālinātas mācības). |
| 12. | **Noteikumu projekta teksts**  10.7. apakšpunkts | | **Izglītības un zinātnes ministrija** (Priekšlikums)  Lūdzam izvērtēt, vai noteikumu projekta 10.7. apakšpunktā norādītais “atbilstoši darba tirgus prasībām, nodrošinot personai iespēju apgūt sistematizētas profesionālās zināšanas, prasmes un kompetences” ir attiecināmi uz militāro jomu | **Priekšlikums ņemts vērā** | | Precizēts noteikuma projekta 10.7. punkts. |
| 13. | **Noteikumu projekta anotācijas teksts**  I. sadaļas 2.punkta | | **Izglītības un zinātnes ministrija** (Priekšlikums)  Redakcionāli precizēt noteikumu projekta anotācijas I. sadaļas 2.punkta pēdējo teikumu, lai tas būtu skaidri saprotams, kā arī vārdus “1.pantu” aizstāt ar vārdiem “pirmo daļu”. | **Priekšlikums ņemts vērā** | | Redakcionāli precizēts noteikumu projekta anotācijas I. Sadaļas 2. punkta teksts, izsakot to šādā redakcijā - Saskaņā ar izglītības likuma 24. panta pirmo daļu, pēc profesionālās vidusskolas nolikuma apstiprināšanas, nepieciešams nodrošināt iestādes reģistrāciju Izglītības kvalitātes valsts dienesta Valsts izglītības informācijas sistēmas Izglītības iestāžu reģistrā. |
|  | | (paraksts)\* | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Atbildīgā amatpersona:

Pulkvežleitnants Intars Kušners

|  |
| --- |
| Aizsardzības ministrijas Aizsardzības plānošanas un analīzes departamenta Struktūras un militārā personāla attīstības plānošanas nodaļas vecākais referents |
| Tālr. 67335034 |
| E-pasts: intars.kusners@mod.gov.lv |

16.04.2021 12:00